Jelasin soal Bakpao  dalam bahasa banjar dong

Bakpao (Hanzi: 肉包, hokkian: bakpao, hanyu pinyin: roubao) marupakan makanan tradisional Tionghoa. Dipinandui lawan ngaran bakpao di Indunisia karana disarap matan bahasa Hokkian nang disambat mayoritas urang Tionghoa di Indunisia. Pao ngitu artinya bungkusan, wan bak ngitu artinya daging, jadi bakpao artinya bungkusan (baisi) daging. Bakpao dalam bahasa Hakka / Khek yaitu nyukppao / yugppao nang baarti nang sama yaitu daging babungkus.

Bakpao gin arti harfiahnya adalah baozi nang baisi daging. Pas pamulaannya daging nang paling rancak dipakai adalah daging babi. Tagal baozi gin kawa jua diisi lawan bahan lainnya kaya daging ayam, sayur-sayuran, serikaya manis, selai kacang kedelai, kacang azuki, kacang hijau, wan lain-lain, sasuai salira. Bakpao nang baisi daging ayam dingarani kehpao.

Kulit bakpao diulah matan adonan galapung nang dibari ragi gasan adonan supaya kamir, imbah dibarii isian, adonan dibiarakan sampai kamir lalu disumap sampai masak. Gasan mambedakan isi bakpao, lain daging (vegetarian) biasanya di atas bakpao dibari titikan warna, kaya ngitu jua lawan isian nang lain diberi tanda warna nang lain-lain.